Diena bez alkohola (Taivāna)

Diena bez alkohola Taivānā (Ķīnas Republikā) () ik gadus tiek atzīmēta 9. maijā, lai veicinātu izpratni par veselības riskiem, kas saistīti ar alkohola lietošanu, jo īpaši ņemot vērā augsto alkohola nepanesības izplatību Taivānā. Šī diena ir daļa no plašākiem centieniem mazināt ar alkoholu saistīto kaitējumu valstī, tostarp vēža, garīgās veselības problēmu un alkohola atkarības riskus.

 Vēsture 
2019. gadā Ķīnas Republikas Veselības ministrijas paspārnē tika izveidota Taivānas Alkohola nepanesības izglītības biedrība ().  Datums, 9. maijs, tika izvēlēts kā lingvistiska vārdu spēle ķīniešu valodā: "maijs" (五, wu) un "nē" (無, wu) izklausās līdzīgi, tāpat kā "deviņi" (九, jiou) un "alkohols" (酒, jiu). Diena tika izveidota, lai vairotu sabiedrības izpratni par alkohola bīstamību, jo gandrīz puse Taivānas iedzīvotāju cieš no aldehīddehidrogenāzes 2 (ALDH2) deficīta, kas pasliktina organisma spēju efektīvi metabolizēt alkoholu.

 Darbības 
Viena no būtiskajām bažām, kas tiek apspriesta Taivānas dienā bez alkohola, ir ar alkohola lietošanu saistītais vēža risks. Starptautiskā vēža izpētes aģentūra () saista alkoholu ar vairākiem vēža veidiem, tostarp mutes dobuma, rīkles, balsenes, barības vada, aknu, krūts un resnās zarnas vēzi. ALDH2 deficīts, kas izplatīts gandrīz pusei Taivānas iedzīvotāju, vēl vairāk palielina šos riskus, jo cilvēki ar šo deficītu nevar efektīvi metabolizēt alkoholu, kā rezultātā organismā uzkrājas acetaldehīds, kas ir zināms kā kancerogēns. Veselības ministrija uzskata, ka cilvēkiem ar ALDH2 nepanesamību vēža risks, lietojot alkoholu, ir 70 reizes augstāks par vidējo.

Veselības un labklājības ministrija kopā ar TAIES atzīmē šo dienu ar virkni sabiedrības veselības kampaņu. To skaitā ir veselības lekcijas, informatīvi pasākumi un konsultācijas, kuru mērķis ir izglītot sabiedrību par alkohola lietošanas riskiem. Pēdējos gados centieni ir vērsti arī uz pārmērīgas alkohola lietošanas problēmas risināšanu, īpaši jauniešu vidū, un atbalsta veicināšanu tiem, kas cīnās ar alkohola atkarību.

 Esošais stāvoklis 
24% pieaugušo taivāniešu, saskaņā ar valsts statistiku, tiek uzskatīti par regulāriem alkohola lietotājiem, jo tie lieto alkoholu vismaz reizi mēnesī. Lielākais procents ir starp jauniešiem (18-29 gadi), cilvēkiem ar pamatizglītību un starp aborigēnu etniskajām grupām.

TAIES priekšsēdētājs Čeņs Čehons norādījis, ka daudziem taivāniešiem ir maldīgs priekšstats, ka, ja, lietojot alkoholu, viņu seja kļūst sarkana un karsta, tas nozīmē, ka alkohols tiek metabolizēts un ka viņi var lietot vairāk, jo viņu aknas darbojas pareizi, taču šī "alkohola pietvīkuma reakcija", tieši otrādi galvenokārt ir saistīta ar ALDH2 deficītu. Cilvēkiem ar šo deficītu trūkst enzīma acetaldehīda sadalīšanai netoksiskā etiķskābē, ALDH2 deficīts ir gandrīz 8 procentiem pasaules iedzīvotāju, bet Austrumāzijā šis procents ir daudz lielāks.

Pēc Taivānas datiem, papildus paaugstinātam vēža riskam cilvēkiem ar alkohola atkarību ir 3,6 reizes lielāka iespēja saslimt ar smagu depresiju un pašnāvības risks ir sešas līdz desmit reizes lielāks nekā iedzīvotājiem kopumā. Taivānā alkohols rada 189 miljonus ASV dolāru gadā lielus zaudējumus veselības aprūpei un 1,5 miljardus ASV  dolāru zaudējumus ekonomikai kopumā.

TAIES  un Veselības ministrija aicina vismaz 9. maijā nelietot alkoholu valstī vispār.

 Rezultāti 
Taivānas Diena bez alkohola ir pievērsusi lielāku uzmanību alkohola problēmai un veicinājusi izpratni par alkohola lietošanas bīstamību. Taivānas Bezalkoholiskā diena turpina kalpot kā platforma sabiedrības izglītošanai par alkohola veselības riskiem, īpaši uzrunājot iedzīvotājus ar augstu alkohola nepanesības izplatību. Veselības ministrija 2024. gada maijā uzsāka iniciatīvu tiem, kas atteiksies no alkohola, izmaksāt kompensāciju līdz 40 000 Taivānas dolāru (ap 1300 ASV dolāru) gadā. Taivāna ir atvērusi savu pirmo centru, kas veltīts alkohola atkarības profilaksei un ārstēšanai. 

 Pasaulē 
Pasaules mērogā Diena bez alkohola tiek atzīmēta 2. oktobrī, taču tai nav vietējā konteksta un tā nespecializējas reģionālās atšķirībās.

 Atsauces 

 Ārējās saites 

Kategorija:Alkohols
Kategorija:Taivāna